**Boeing CH-47 Chinook** višenamjenski je helikopter s dvostrukim motorom i tandemskim rotorima za prijevoz teških tereta. Primarna mu je uloga prijevoz vojnih jedinica, premještanje topničkog oružja te opskrba bojišta. Sa stražnje strane trupa helikoptera nalazi se velika rampa za ukrcaj/iskrcaj, a ispod tri vanjske tegljačke kuke.

Razvoj
------

Izvorni model 107/YHC-1A odbacila je Kopnena vojska SAD-a iz razloga što je bio premalen za njezine potrebe. YHC-1A ocijenjen je od strane Američkih marinaca, te je naručen kao HRB-1 (odnosno CH-46 poslije 1962.).
Kopnena vojska je tada naručila veći Model 114/HC-1B. Predproizvodna inačica Boeing Vertol YCH-1B imao je svoj prvi let imao 21. rujna 1961. Godine 1962. HC-1B promijenio je oznaku u CH-47A prema novom sustavu označavanja zrakoplova svih grana Oružanih snaga SAD-a. Naziv "Chinook" dobio je po indijanskom narodu Chinook.

Chinook je pokretan dvama turboosovinskim motorima, svaki na svom kraju helikoptera i spojenih s rotorom pogonskom osovinom. Suprotno-rotirajući rotori eliminiraju potrebu za vertikalnim rotorom, koji služi za svladavanje obrtnog momenta, te time omogućavaju da se sva snaga usmjeri na podizanje i potisak. Ukoliko otkaže jedan motor, drugi motor može pokretati oba rotora.

Komercijalna inačica Chinooka, Boeing-Vertol Model 234, koristi se širom svijeta za razne zadatke. Chinook se također proizvodio po licenci u talijanskom Elicotteri Meridionali (Agusta) te japanskom Kawasakiju.

Operateri
---------

*Glavni članak: Korisnici CH-47 Chinook u svijetu*
### Vojni operateri

Vojni operateri helikoptera CH-47 Chinook
* Argentina
* Australija
* Kanada
* Egipat
* Grčka
* Irska
* Italija
* Japan
* Libanon
* Maroko
* Nizozemska
* Tajvan
* Singapur
* Južna Koreja
* Španija
* Tajland
* Ujedinjeno Kraljevstvo
* Ujedinjeni Arapski Emirati
* Sjedinjene Američke Države
* Vijetnam

  

### Civilni operateri

NASA CH-47B
 Kanada
* Helifor Canada Corp

 Tajvan
* Tajvanska nacionalna vatrogasna uprava (trenutačno ima tri helikoptera *234* i devet *CH-47SD*)

 Kina
* *Civilna zračna uprava Kine*

 Ekvador
* Icaro Air

 Norveška
* *CHC Helikopter Service*

 Ujedinjeno Kraljevstvo
* *British Airways Helicopters*
* *British International Helicopters*

Šablon:Country data flag
* Columbia Helicopters (trenutačno ima sedam *234*)
* *Era Aviation*
* *NASA* (1979. - 1989.)
* *Trump Airlines*

*Bivši civilni operateri označeni su kosim slovima*

Turboosovinski motor na stražnoj strani helikoptera

Tehničke karakteristike
-----------------------

**Osnovne karakteristike**

* **Posada:** 3 (pilot, kopilot, letački inženjer)
* **Kapacitet:** 33-55 vojnika ili 24 nosila i 3 pratitelja ili 12.700 kg tereta
* **Dužina:** 30,1 m
* **Promjer rotora:** 18,3 m
* **Masa zrakoplova:** 10.185 kg
* **Maksimalna masa uzlijetanja:** 22.680 kg

**Letne karakteristike**

* **Najveća brzina:** 170 čvorova (315 km/h)
* **Ekonomska brzina:** 130 čv (220 km/h)
* **Dolet:** 2.252 km
	+ **Borbeni dolet:** 450 milja, 741 km
* **Brzina penjanja:** 10,1 m/s
* **Omjer potisak/težina:** 460 W/kg
* **Motor:** 2× Lycoming T55-GA-712 turboosovinska motora
	+ **Snaga motora:** 3.750 KS (2.796 kW) svaki

**Naoružanje**

* **Naoružanje:** \*Minitop M134 7,62 mm, strojnica M240 7,62 mm

Izvori
------

1. ↑  Informacije o helikopteru Chinook i dijagrami oko sustava transmisije
2. ↑  „Archive copy". Arhivirano iz originala na datum 2009-04-04. Pristupljeno 2011-08-12.

Vanjske veze
------------

***Boeing CH-47 Chinook*** na Wikimedijinoj ostavi

* ((en)) CH-47D/F, MH-47E/G, Povijest CH-47, i Model 234 Chinook na Boeing.com
* ((en)) Sea Knight i Chinook na Vectorsite.net